**Előterjesztés Harc Község Önkormányzata Képviselő-testülete**

**2016. szeptember 6-án tartandó soron következő ülésére**

**1. napirend**

**Tárgy: Tájékoztatás a lejárt határidejű határozatok végrehajtásáról, és a két ülés között történt eseményekről**

**Előterjesztést készítette: Balogh Györgyi aljegyző, Fehérné Makk Anita igazgatási főelőadó**

**Előterjesztő: Tóth Gábor polgármester**

**Tisztelt Képviselő- testület!**

* Az 52/2016.(VI.21.) határozat a Kölesdi Közös Óvodafenntartó Társulás társulási megállapodásának módosítására vonatkozott.
* Az 53/2016.(VI.28.) határozat vis maior pályázat benyújtására vonatkozott a templom előtti partfal helyreállítására. A pályázat a Magyar Államkincstárhoz benyújtásra került. 3.750.000 Ft előleg támogatást állapított meg a Belügyminisztérium.
* Az 54/2016.(VI.28.) határozat az önkormányzati étkeztetési fejlesztések támogatása pályázat módosítására vonatkozott. A pályázat módosítás benyújtása megtörtént.
* Az 55/2016.(VI.28.) határozat a lejárt határidejű határozatok végrehajtásáról szóló tájékoztatásra vonatkozott.
* Az 56/2016.(VI.28.) határozat a 2015/2016-os nevelési évről, az óvodában folyó nevelési munkáról szóló beszámoló elfogadására vonatkozott.
* Az 57/2016.(VI.28.) határozat a gépjármű üzemeltetési szabályzat elfogadására vonatkozott.
* Az 58/2016.(VI.28.) határozat a Sió-menti Turisztikai Egyesülethez való csatlakozásra vonatkozott. A határozat az Egyesület részére megküldésre került. A tagdíj az Egyesület részére megfizetésre került.
* Az 59/2016.(VI.28.) határozat a Sió-menti Értéktár Bizottságból történő kiválásra vonatkozott. A határozat az Értéktár Bizottság részére megküldésre került.
* A 60/2016.(VI.28.) határozat a Háziorvosi ügyeletre vonatkozó feladat-ellátási szerződés módosítására vonatkozott. A határozat Szekszárd Megyei Jogú Város Önkormányzata részére megküldésre került. A feladat-ellátási szerződés aláírásra került.
* A 61/2016.(VI.28.) határozat a szekszárdi központi orvosi ügyeleti ellátás 2015. évi működéséről szóló beszámoló elfogadására vonatkozott. Az elfogadásról szóló határozat az Egészségügyi Gondnokság részére megküldésre került.
* A 62/2016.(VI.28.) határozat a VII. számú felnőtt háziorvosi körzettel kapcsolatos döntés elfogadására vonatkozott. A határozat Szekszárd Megyei Jogú Város Önkormányzata, az Országos Egészségbiztosítási Pénztár, az Adapto Kft képviselője dr. Balogh Adrienne háziorvos részére megküldésre került.
* A 63/2016.(VI.28.) határozat a Paksi Többcélú Kistérségi Társulás munkaszervezeti hozzájárulásra vonatkozott. Az I. negyedévi hozzájárulás 48.247 Ft, a munkaszervezet részére megfizetésre került.
* A 64/2016.(VI.28.) határozat a „Barátság Kupa” labdarúgó torna támogatására vonatkozott. A 20.000 Ft támogatás a labdarúgó torna képviselője részére kifizetésre került.
* A 65/2016.(VI.28.) határozat a közterületen végzett fűnyírásra vonatkozott. A határozat az Önkormányzati Bizottság elnöke részére megküldésre került.
* A 66/2016.(VI.28.) határozat a Helyi Esélyegyenlőségi Program módosítására vonatkozott. A program módosítása megtörtént.
* A 67/2016.(VI.28.) zárt ülési határozat.
* A 68/2016.(VIII.3.) határozat Harc község helyi építési szabályozásának módosítására vonatkozott. A határozat a Tolna Megyei Kormányhivatal Szekszárdi Járási Hivatala Építésügyi és Örökségvédelmi Osztály részére megküldésre került.
* A 69/2016.(VIII.3.) határozat a hulladékgazdálkodási közszolgáltatási szerződés módosításának elfogadására vonatkozott. A határozat az Alisca Terra Kft részére megküldésre került.

Tájékoztatás a két ülés között történt eseményekről: szóbeli előterjesztés

Kérem a Képviselőket, hogy a lejárt határidejű határozatok állásáról és a két ülés között történt eseményekről szóló tájékoztatást megtárgyalni, majd elfogadni szíveskedjenek.

Szükséges többség: egyszerű többség

*Határozati javaslat:*

Harc Község Önkormányzata Képviselő-testülete

a polgármester lejárt határidejű határozatokról, valamint a két ülés között történt eseményekről szóló tájékoztatását további feladat-meghatározás nélkül elfogadja.

Felelős: Tóth Gábor polgármester

Határidő: azonnal.

Harc, 2016. augusztus 30.

Tóth Gábor sk. polgármester